

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Sociālo un veselības jautājumu komitejas PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2025. gada 19. martā Nr. 2**

Sēde sasaukta 2025.gada 17.martā plkst. 08:24

Sēdi atklāj 2025.gada 19.martā plkst. 08:56

**Sēdi vada** - Sociālo un veselības jautājumu komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi)**: Aivars Circens, Atis Jencītis, Ivars Kupčs, Mudīte Motivāne, Guna Švika.

**Piedalās deputāti (nav komitejas locekļi)**: Gunārs Babris

**Nepiedalās deputāti (komitejas locekļi)**: Normunds Audzišs.

**Pašvaldības administrācijas darbinieki un interesenti klātienē:** izpilddirektore Antra Sprudzāne,skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

*Komitejas sēdei tika veikts videoieraksts, pieejams* :

<https://drive.google.com/drive/u/0/folders/1RTppkpugh0K-z4Kc65iVqSAXmaV_rNLG>

Sociālo un veselības jautājumu komiteja – 2025/03/19 08:10 EET — Recording, 943 MB

**DARBA KĀRTĪBA:**

**0. Par darba kārtības apstiprināšanu**

**1. Par speciālistam izīrējamas dzīvojamās telpas statusa atcelšanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Sociālo un veselības jautājumu komiteja atklāti balsojot:

ar 6 balsīm "Par" (Aivars Circens, Anatolijs Savickis, Atis Jencītis, Guna Švika, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2025.gada 19.marta Sociālo un veselības jautājumu komitejas darba kārtību.

**1.**

**Par speciālistam izīrējamas dzīvojamās telpas statusa atcelšanu**

ZIŅO: Jānis Antaņevičs

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Atis Jencītis, Jānis Antaņevičs, Guna Švika, Aivars Circens, Mudīte Motivāne, Gunārs Babris

Sociālo un veselības jautājumu komiteja atklāti balsojot:

ar 6 balsīm "Par" (Aivars Circens, Anatolijs Savickis, Atis Jencītis, Guna Švika, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par speciālistam izīrējamas dzīvojamās telpas statusa atcelšanu**

Gulbenes novada sociālā dienesta struktūrvienība – Ģimenes atbalsta centrs “Saule” (turpmāk – atbalsta centrs), kas atrodas “Stāķi – 11”, Stāķos, Stradu pagastā, Gulbenes novadā, LV – 4417, ir ilgstošas sociālās aprūpes un sociālās rehabilitācijas institūcija bērniem, kas paredz bērna aprūpes organizēšanu mazās grupās, kā arī atbilstoši bērna individuālajām vajadzībām un bērna labākajām interesēm, kas veicina ģimenisku sajūtu un individuālu pieeju, ar vienu vai vairākiem aprūpes speciālistiem, kas pilda vecāku funkcijas (turpmāk – pakalpojums).

Gulbenes novada sociālais dienests ir konstatējis, ka nepieciešamība pēc pakalpojuma sniegšanas ir augusi un atbalsta centrs ir noslogots, līdz ar to, lai Gulbenes novada sociālais dienests varētu palielināt pakalpojuma sniegšanas apjomu, atbalsta centram ir nepieciešamas papildus telpas.

Gulbenes novada pašvaldības dome 2022.gada 24.novembrī pieņēma lēmumu Nr.GND/2022/1141 “Par speciālistam izīrējamas dzīvojamās telpas statusa noteikšanu”, nosakot dzīvojamām telpām Nr.3., 4., 5., 6, kas atrodas “Stāķi – 11”, Stāķos, Stradu pagastā, Gulbenes novadā, LV – 4417, speciālistam izīrējamas dzīvojamās telpas statusu.

Ņemot vērā to, ka šobrīd dzīvojamās telpas Nr.3., 4., 5., 6, kas atrodas “Stāķi – 11”, Stāķos, Stradu pagastā, Gulbenes novadā, LV – 4417, Gulbenes novada pašvaldība nav izīrējusi un atbalsta centram ir nepieciešamas papildus telpas, kā arī pamatojoties uz Gulbenes novada pašvaldības domes 2023.gada 30.novembra saistošo noteikumu Nr.20 “Par palīdzību dzīvokļa jautājumu risināšanā” 3.punktu, kas nosaka, ka lēmumu par kvalificētam speciālistam izīrējamās dzīvojamās telpas un sociālās dzīvojamās mājas statusa noteikšanu vai atcelšanu dzīvojamai telpai pieņem Gulbenes novada pašvaldības dome, un Gulbenes novada pašvaldības domes Sociālo un veselības jautājumu komitejas ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. ATCELT dzīvojamai telpai “Stāķi 11” – 3, Stāķi, Stradu pagasts, Gulbenes novads, LV- 4417, speciālistam izīrējamas dzīvojamās telpas statusu.
2. ATCELT dzīvojamai telpai “Stāķi 11” – 4, Stāķi, Stradu pagasts, Gulbenes novads, LV- 4417, speciālistam izīrējamas dzīvojamās telpas statusu.
3. ATCELT dzīvojamai telpai “Stāķi 11” – 5, Stāķi, Stradu pagasts, Gulbenes novads, LV- 4417, speciālistam izīrējamas dzīvojamās telpas statusu.
4. ATCELT dzīvojamai telpai “Stāķi 11” – 6, Stāķi, Stradu pagasts, Gulbenes novads, LV- 4417, speciālistam izīrējamas dzīvojamās telpas statusu.

Sēde slēgta plkst. 09:22

Sēdi vadīja Anatolijs Savickis

Protokols parakstīts 2025.gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere